'B-TUBER. YOUTUBER IZARREN BILA!' GAZTEENTZAKO AISIALDI PROGRAMA BILBON — Gaztezulo\n'B-TUBER. YOUTUBER IZARREN BILA!' GAZTEENTZAKO AISIALDI PROGRAMA BILBON\n'B-TUBER. YOUTUBER IZARREN BILA!' GAZTEENTZAKO AISIALDI PROGRAMA BILBON 11 eta 13 urte arteko gazteek ikus-entzunezko edukiak sortzen, editatzen eta partekatzen ikasiko dute abenduaren 27tik 30era. https://www.gaztezulo.eus/albisteak/b-tuber-youtuber-izarren-bila-gazteentzako-aisialdi-programa-bilbon https://www.gaztezulo.eus/albisteak/b-tuber-youtuber-izarren-bila-gazteentzako-aisialdi-programa-bilbon/@@download/image/influencer-youtuber.jpg\n11 eta 13 urte arteko gazteek ikus-entzunezko edukiak sortzen, editatzen eta partekatzen ikasiko dute abenduaren 27tik 30era.\nBilboko Udalak, Azkue Fundazioarekin batera, B-Tuber. Youtuber izarren bila! programa antolatu du aurten ere, Bilbon erroldatutako 11 eta 13 urte arteko gazteentzat, 2008, 2009 eta 2010. urteetan jaiotakoentzat, alegia. Adingabeei aisialdi hezitzaile eremuak eskaintzea da helburua, gazteek ikus-entzunezko edukiak partekatzen, sortzen eta editatzen ikas dezaten, eta Youtube-ra erraz eta segurtasunez igotzen. Horretaz gain, gazteen euskara erabilera sustatzea eta Gabonetako eskola-oporretan lana eta familia uztartzen laguntzea ere bada ekimenaren asmoa.\nTailerrak doakoak izango dira eta 320 toki eskainiko dituzte, zortzi tailerretan banatuta. Saioak abenduaren 27tik 30era bitartean egingo dituzte Euskararen Etxean, goizez (10:00-13:00) edo arratsaldez (15:30-18:30). Saio bakoitzean 40 lagun egongo dira eta lau talde eratuko dituzte; talde bakoitzean 10 gazte eta hezitzaile bat egongo dira.\nInteresa duten gazteek programatutako zortzi saioetako batean parte hartu ahalko dute. Horretarako, Bilboko Udalaren web-orrian eman beharko dute izena. Izena emateko epea hilaren 28ra arte egongo da zabalik. Izena eman ahala beteko dira plazak eta guztiak beteta daudenean itxaron zerrenda irekiko da. Lantegian plazaren bat libre geratuko balitz, itxaron zerrendatik plazarik lortu ez duen lehenengo pertsonari deituko diote.


Melleroy - Wikipedia, entziklopedia askea.\nKantonamendu canton of Château-Renard\n47°53′41″N 2°57′08″E / 47.8947°N 2.9522°E / 47.8947; 2.952247°53′41″N 2°57′08″E / 47.8947°N 2.9522°E / 47.8947; 2.9522\nChâteau-Renard, Fontenouilles, La Chapelle-sur-Aveyron, Saint-Maurice-sur-Aveyron eta Triguères\n502 (2019ko urtarrilaren 1a)\n262 (%52.2) 242 (%48.2)\nMelleroy Frantziako udalerria da, Loiret departamenduan dagoena, Erdialdea-Loira Harana eskualdean. 2013an 518 biztanle zituen.\n2007an Melleroy udalerrian erroldatutako biztanleak 518 ziren. Familiak 220 ziren, horien artean 68 pertsona bakarrekoak ziren (28 bakarrik bizi ziren gizonak eta 40 bakarrik bizi ziren emakumeak), 88 seme-alabarik gabeko familiak ziren, 60 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 315 etxebizitza zeuden, 221 familiaren etxebizitza nagusia ziren, 62 bigarren erresidentzia ziren eta 32 hutsik zeuden. 312 etxeak ziren eta 3 apartamentuak ziren. 221 etxebizitza nagusietatik 167 bere jabearen bizilekua ziren, 47 alokairuan okupaturik zeuden eta 7 doan lagata zeuden; 8 etxek bi gela zituzten, 49 etxek hiru zituzten, 58 etxek lau zituzten eta 107 etxek bost zituzten. 172 etxek euren parking plaza propioa zuten azpian. 86 etxetan ibilgailu bat zegoen eta 112 etxetan bat baino gehiago zituzten.\nMelleroy udalerriko biztanleria-piramidea 2009an .\n2007an lan egiteko adina zuten pertsonak 320 ziren, horien artean 232 aktiboak ziren eta 88 inaktiboak ziren. 232 pertsona aktiboetatik 210 lanean zeuden (116 gizon eta 94 emakume) eta 22 langabezian zeuden (13 gizon eta 9 emakume). 88 pertsona inaktiboetatik 38 erretiraturik zeuden, 19 ikasten zeuden eta 31 "bestelako inaktibo" gisa sailkaturik zeuden.\n2009an Melleroy udalerrian 224 unitate fiskal zeuden, 513 pertsonek osaturik. Pertsona bakoitzeko diru-sarrera fiskalaren mediana urteko 18.067 euro zen.\n2007an zeuden 16 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 4 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 2 zerbitzu enpresak ziren, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2000. urtean Melleroy udalerrian 22 nekazaritza-ustiategi zeuden, 2.544 hektarea erabiltzen.\nChâteau-Renard (4,5 km)\nSaint-Maurice-sur-Aveyron (5,5 km)\nTriguères (5,7 km)\nFontenouilles (7,0 km)\nLa Chapelle-sur-Aveyron (7,5 km)\nChambeugle (7,6 km)\nBNF: 15260591z (data)\nOrriaren azken aldaketa: 20 abendua 2021, 12:36.


Errepide eta teleferiko banak Everest gerturatuko diote turismoari | NAIZplus | NAIZPLUS\nErrepide eta teleferiko banak Everest gerturatuko diote turismoari\nEverest igotzeko lehen etapa, gaur egun arte, zaila eta arriskutsua izan ohi da. Hegazkinez egin behar dira Lukla hiria bitarteko kilometroak, munduko aireportu arriskutsuenen artean dagoen Tenzing-Hillaryraino (2.860 metro), eta bertatik hasi base kanpalekurainoko ibilbidea. Nepalgo Gobernuak, baina, bertaraino errepide bat egin eta Namche Bazaareraino (3.440 metro) igoko zaituen teleferiko bat eraikiko du.\nnaiz|29/08/2019 Mis à jour à:\nTenzing-Hillary aireportua, Everesteko gailurrerako lehen atea.\nEveresteko gailurra harrapatzea ez da gauza erreza. Ezta base kanpalekura iristea ere. Gaur egun, mendi artean dagoen eta munduko arriskutsuenen artean izendatuta dagoen Tenzing-Hillary aireportua da sarrerako atea. Lukla hirian, 2.860 metrotara, abiatzen da astebete inguruko ibilbidea base kanpalekuraino. Orain, Nepalgo Gobernuak bertaraino errepide bat eraman nahi du.\nKhari Kholaraino (2.100 metro) iristen da errepidea gaur egun eta Gobernuaren helburua Chaurikharkaraino luzatzea da, Luklatik hiru bat kilometrotara. 2020ko uztailean amaituta egotea aurreikusten dute. Hori bai, ezingo da edozein kotxe bertaratu. Bi autobus geltoki izanen dira Khari Kholan eta bertatik soilik ibilgailu elektrioak pasa ahalko dira.\nTenzing-Hillaryko aireportuan hegaldiak eguraldiaren baldintza txarrak direla-eta atzeratu edo bertan behera geratzea ohikoa da. 25 minutuko hegaldi horrek 180 euroko prezioa izan ohi du. «Turistek eta Nepal bertakoek bitan pentsatzen dute Everesteko eskualdera bidaiatu aurretik», adierazi dute Gobernutik. Hala ere, gogora ekarri behar dira aurten bertan munduko mendi altuenaren gailurra zapaltzeko ilaren irudiek izan zuten oihartzuna.\nEra berean, Chaurikharkan teleferiko bat eraikiko dute, 3.440 metrotan dagoen Namche Bazaareraino igotzeko. Bertan bizi dira sherpa edo mendi gida gehienak.\nGobernuaren hitzetan, iaz 56.303 atzerritar gerturatu ziren mendietara eta errepidearen eraikuntzarekin 500.000ra iristea dute jomuga. Gehiegizko turismoaren aurkako ahotsak ere hasi dira indarra hartzen Nepalen.


Eusko Aterpeak 'Nikomedes Iguain Azurza' liburutegia inauguratu zuenekoa (argazkia EuskalKultura.com)\nGogo handiz ekin dio General Rodriguez herriko Eusko Aterpea Euskal Etxeak, Argentinako Buenos Aires probintzian, 10 urte beteko dituen urteari. Batetik, bere egoitzako eraikuntza lanei eutsi die eta ipar alderdiko pareta ari da goititzen. 12 metro falta zaizkio amaitzeko eta onartzen ditu lagungarri izango zaizkion doaitzak. Honi loturik, EEak 'ekarpen bono' batzuk ere atera ditu, apirilaren 11ean zozketatuko direnak. Elkarteko Ohiko Biltzar Nagusia hil honen 21ean egingo duen Eusko Aterpea ekitaldi proposamen zabala iragarriz sartu da bere urteurren urtean, tartean euskal dantza eskola eta taldea, 'Hitz Nagusiak' hitzaldi sorta, euskara tailerrak, Eguzkilore zine-kluba edo 'Nikomedes Iguain Azurza' liburutegia, 6.129 liburuki dituena.\nGeneral Rodriguez, Argentina. Eusko Aterpeak urtean zehar ospatuko sortu zeneko hamargarren urteurrena. Hasteko, udako oporrak pasatuta, martxoa bere egoitzako obretan aurrerapausoak emanez hasi du urtea, Ipar alderdiko Paretari ekinez hain zuzen. Horma horretako 76 metro koadro egin dira jadanik. Honi dagokionez, Zuzendaritza Batzordetik oroitarazi nahi dute oraindik bere laguntasuna ekarri ez duen bazkiderik badago, laguntzeko garaiz gaudela, hamabi metro gelditzen baitira oraino obraren zati hori amaitzeko. Doaitza norberaren izenean joan daiteke edo norbaiti eskainia, in memoriam.\nAtal honetan ere, komeni da azpimarratzea 'Obren Ekarpen Bonoa' plazaratua eta salgai dagoela dagoeneko. Zozketa apirilaren 11ean egingo da, egun horretako Gaueko Ohiko Loteria Nazionaleko zenbakiari lotua. 700 pesoko lehenengo sari bat banatuko du, eta baita bigarren bat ere, 300ekoa. Bonoak 30 pesoren truke daude salgai, batera ordainduta, eta 20 pesoko bi kuotatan ere eros daiteke.\nBiltzar Nagusia martxoaren 21ean\nElkarteko araudiek diotenari jarraiki, Eusko Aterpeak martxo honetan egingo du bere Ohiko Biltzar Nagusia, Mitre 370ko egoitzan, arratsaldeko bost t'erdietan. Gaia, iazko txostena eta balantze ekonomikoa onartzea.\nMartxoa argentinar euskal etxe guztietan ikasturte berria hasteko hilabetea denez eta onena gauzei lehen bait lehen ekitea denez, Eusko Aterpeak gaur bertan hasiko ditu bere dantzarien aktibitateak, bilkura baterako deia zabaldu baitu bost t'erdietan, bertara dantzari txikiak, euren gurasoak eta dantzan interesa izan dezaketen heldu guztiak gonbidatuz.\n'Hitz Nagusiak' egitaraua\nDatorren asteko larunbatean, martxoaren 14ean, arratsaldeko bost t'erdietan, 'Hitz Nagusiak' egitarau arrakastatsuko atal berri bati emango zaio bide, kasu honetan hizlari izango dena Marta Ducca anderea izanik. Ohi bezala --honetan datza programa hau-- hizlariak bere bizitza eta ibilbideari buruz jardungo da eta bere bizipenen lekukotasuna emango du. Sarrera, ohi bezala, libre eta kitorik.\nBestetik, Euskal Etxeak zabaldu dagoeneko bere Euskara Tailerretan parte hartzeko izen-emate epea, haurrei zein gazte eta helduei dagokienez. Tailerrok apirileko lehenengo asterako hastea espero da.\nEguzkilore Zine-Klubaren beste emanaldi bat\nMartxoaren 21ean, larunbata, titulu berri baten proiekzioa gauzatuko da, Aguzkilore zineklubaren eskutik. Filma 'La suerte está echada' izango da Sebastian Borensztein zuzendari eta bestelako partaide Gastón Pauls, Paola Krum, Marcelo Mazzarello eta Julieta Cardinale. Amaitutakoan kantina eta txoripanak izango dira.\nAzkenik, Zuzendaritza Batzordeak gure erredakziora helarazi duen oharrean argitzen denez, Eusko Aterpearen baitangoa den baina aldi berean liburutegi publikoa den 'Nikomedes Iguain Azurza' bibliotekak iazko ordutegiari eutsiko dio, hala nola, astelehen, asteazken eta ostiraletan arratsaldeko lau t'erdietatik, zazpi t'erdiak arte. Liburuzaina, berriz, Francisca Vicente, 'Kika', "beti bezala atsegin eta profesionala, beti arretatsu". Euskal Etxeak sustatu nahi du liburutegiaren erabilera. "Bere 6.129 liburukiak zure zain daude!", dio.


MUJERES, TRABAJOS Y SOSTENIBILIDAD DE LA VIDA. Una visión feminista de la economíaEMAKUMEAK, LANAK ETA BIZITZAREN JASANGARRITASUNA. Ekonomiaren ikuspegi feminista - Foro Gogoa\nHizlaria: Carrasco Cristina\n“Emakumeak, lanak eta bizitzaren jasangarritasuna. Ekonomiaren ikuspegi feminista”.\nBetidanik ekonomia izadiarekiko sistema itxi bat bezala agertu da, azterketarako muga estuak dituena: azterketa ekonomikoaren eremua merkataritza-mundu publikoa izan da, non lana eta lanpostua sinonimo gisa aurkezten baitira. Horren ondorioz, ekonomiak, zientzia den heinean, bizitza ekonomikoari muga artifizial eta faltsu batzuk jarri dizkio, merkatutik kanpo egiten diren ekimenak kontuan hartu gabe; horien artean aipagarriena –edukiagatik eta erabiltzen diren orduengatik- emakumeek etxean egiten duten ordainsaririk gabeko lana da. Lan hori, ikusezina baina behar-beharrezkoa merkatuak funtzionatu ahal izateko, funtsezkoa da bizitzak humanitatezko baldintzetan garatu ahal izateko.\nEkonomiaren proposamen feminista batek herritar guztien bizimoduak planteatzen ditu helburu bezala (sexuaren eta adinaren araberako bazterketarik gabea); horretarako ezinbestekoa da helburu hori lortzeko parte hartzen duten ekimen guztiak aztertzea eta, aipatu dugun bezala, etxeetan egiten den ordainsaririk gabeko lana inportanteenetako bat bezala kontuan hartzea.


330 neska-mutikok parte hartuko dute 'Oñati milakolore' udalekuetan uztailean - Oñati - Goiena.eus\n330 neska-mutikok parte hartuko dute 'Oñati milakolore' udalekuetan uztailean\nMireia Bikuña 2010-06-27 21:57\nUztailaren 1etik 30era askotariko ekintzak egingo dituzte; Zuazola Institutuaren gimnasioan utzi eta jaso beharko dira neska-mutikoak. Guztira, 4 eta 10 urte arteko 330 neska-mutikok jardungo dute 33 begiraleren, laguntzaile baten eta koordinatzaile biren zaintzapean.\nUme bakoitzak talde, begirale eta kolore bat izango du. Horixe da hain zuzen ere, aurtengo berrikuntzetako bat. Adin tarte bakoitzak kolore bat izango du: 3-4 urtekoak horia; 4-5 urtekoak berdea; 5-6 urtekoak laranja; 6-7 urtekoak urdina; 7-8 urtekoak gorria; eta 8-9-10 urtekoak beltza. Talde bakoitzak kolore bereko banda, bisera eta bandera erabiliko ditu hil osoan.\nUdalekuek izango duten beste berrikuntzetako bat Oñati milakolore delako abestia da. Umeekin batera protagonista izango da. Egubakoitzean aurkeztuko dute kantua plazako pilotalekuan. Gainera, Milakolore lorategia sortuko dute ume guztiek unibertsitate aurrean.


Zure baserriaren etorkizuna moldatzen duten 4 joerak - Potatoes News\nZure baserriaren etorkizuna moldatzen duten 4 joerak\nUrtarrilaren 8, 2022\nin Amerika, Ekonomia\nNekazari talde bat eztabaidatzen ari da zelaian, tableta erabiliz. Bi gizon eta emakume bat. Nekazaritzako negozioetan talde lana.\nNekazaritza heldua da trantsizio horietarako. Izan ere, kurba atzean dago dagoeneko hartu dituzten beste industria batzuekin alderatuta. Hartu denbora pixka bat hurrengo urteetan joera hauek zure eguneroko negozioan nola eragingo duten aztertzeko:\n1. Iraultza digitalak esan nahi du nekazaritzak benetako bilakaera bat ikusiko duela ordaintzeko eta kobratzeko kontuak hornikuntza-katean kudeatzeko moduan.\nAEBetako nekazari askok oraindik ere ordainketak eta fakturak egiten dituzte eskuzko metodoekin, datatutako metodoekin, barraskilo posta, txekeak eta baita eskudirua erabiliz ere. Hori aldatuko da. Mundua automatizazioaren, adimen artifizialaren eta hodeian oinarritutako sistemen eremura joan da. Horrek, aldi berean, produktuak eta zerbitzuak erosten eta saltzen ditugun moduan eragiten du. Bezeroaren eta saltzailearen arteko kontabilitate sistemak orain lotuta daude, eta sistemak elkarren artean hitz egiteko aukera ematen du. Gaur egungo negozioak ere kriptografia-monetan edo diru digitalean ordaintzen ari dira, Bitcoin adibidez. Hori ere nekazaritzaren etorkizunaren parte izan daiteke.\nMundua eraldatzen ari da COVID-19 pandemiak teknologiak, kultur aldaketak eta negozioak egiteko joerak aurrera egiten dituen heinean.\n2. Datuei arreta gutxiago eta informazioari arreta handiagoa emango diegu.\nNekazaritza eragiketa guztietan jasotako datu kopuru handiz beteta dago. Baina arraroa dena datu horietatik ateratako informazio baliagarria da, argitasun handiagoa lortzeko, informazio gehiago lortzeko eta erabaki hobeak lortzeko. Aurrerantzean, informazio ona lortzea izango da arreta, inputen kostuen, laboreen errendimenduen eta beste funtsezko neurgailuen eragin zuzena aztertzeko. Karbono-kredituen arloan, adibidez, estalki-laboreei, lanketarik gabeko edo bestelako metodoei buruzko informazio osoa beharrezkoa izango da zure praktikak dokumentatzeko eta egiaztatzeko. Zure laborea ekoizten joan denari buruzko informazioa, aplikazio kimikoak barne, ezinbestekoa izango da hornikuntza-katearen trazabilitatea lortzeko. Informazio hori ulertzea eta aplikatzea izango da gakoa.\n3. Enpresa-egitura eta jabetza alternatiboak ohikoagoak eta onartuko dira.\nAntzinakoek harro zeuden dena bakarrik egiteaz eta jabe bakarrak izateaz. Baina mundua konplikatuegia bihurtu da horretarako. Arrakasta lortzeko lankidetza aztertzeko gero eta prestutasun handiagoa dago. Mantendu zure gogoa zabalik lankidetza, joint venture eta start-up-en balioari. Edo, agian, etorkizuneko negozio-egitura bat ez da lankidetza bat, eskubideen edo aktiboen dibertsifikazioaren bidez diru-sarrera gehigarriak ekartzen dituen enpresa bat baizik.\nLan-indarrean ere lan-etika ezberdina dago. Garapen horiek areagotu egiten dute Amerika landa-eremutik hirigune gehiagotara urruntzen jarraitzen duten pertsonen joera.\n4. Buru kopurua murrizteari enfasi handiagoa emango zaio.\nPandemiak Amerikako landa eremuan lan egokia aurkitzeko zailtasuna areagotu ez ezik. Era berean, pertsonen bizitza/lana oreka hobea lortzeko gogoa berriro bideratu zen. Lan-indarrean ere bestelako lan-etika bat dago. Garapen horiek areagotu egiten dute Amerika landa-eremutik hirigune gehiagotara urruntzen jarraitzen duten pertsonen joera. Gertaera horiek bateratuta, nekazaritza langile kopurua murrizteko gogor aztertzera bultzatu beharko lukete. Horrek esan nahi du garaia dela zure esne-esnekiak edo uzta-biltzaile mekanizatuetarako esne robotizatu bat kontuan hartzeko garaia dela labore espezializatuetarako.\nHartu denbora pixka bat hurrengo urteetan joera hauek zure eguneroko negozioan nola eragingo duten aztertzeko...\nIruzkina: Ados nago Peterrek 4. puntuan lantaldeari buruz esandako guztiarekin. Uste dut, ordea, zure langileak murriztea ez dela irtenbide bakarra. Alternatiba langile bikaina bihurtzea da baserriaren edo ganadutegiaren arrakastan diharduten langileekin eta egunero ikasten eta komunitatean lehentasunezko enplegatzaile gisa ezagutzen den baserria edo ganadutegia. Industria guztiek enpresaburu handiak dituzte. Ag ez da salbuespena. Zergatik ezin da zure baserri, baserri edo baratza horietako bat izan?\nIrakurri gehiago 2022rako aurreikuspena: ikusi 4 megajoera hauek\nZERGAK ETA FINANTZAK\n4 Joera zure baserriaren etorkizuna moldatzen dutenak\nTags: baserriko makineriaEtorkizunaetorkizuneko plantillamahastizainekmerkatuan\nMaine patata-enpresentzako eguzki-energia sistemak\nLandareak nola ongarritu\nerdiko piboteen bidez


Matematika beltza - Elhuyar Aldizkaria\nHasiera » Erreportajeak » Matematika beltza\nGoñi, Jesus Mari\nKotxe baten barruan eta Urbieta kalean gora, Amaratik erdialdera datorrela, gizon serio bat ikusten da; gure historio honetako protagonista, Sasiletrau detektibea.\nDonostian gaude. Urgul menditik behera begiratuz, paisaiak dutxa dirudi. Euria gogotik ari du. Haize leun eta epelak bultzaturik, urak kortina luze eta mehe bat ematen du. Hiria eszenategia da.\nEuria, etxeak bustitzen baino gehiago grisez pintatzen ari da; bestelako egunetan nabarmenak diren diferentziak berdintzen, desegiten. Badirudi normalean baino gertuago, hurbilago, aurkitzen direla eguraldi tristeari aurre eginez.\nBeherago, kalean dabilen jendeak ez du gora begiratzen; burumakur balkoiek eta teilatuen hegalek eskainitako estalpea bilatzen du. Aurpegi gehienetan, eguraldiaren tristurak sorterazten duen keinu barrurakoia ikus daiteke.\nKotxeak, berriz, gustora. Kolore metalizatuek giro honetan lortzen bait dute beren distirarik matizatuena, metalikoena. Horrelako kotxe baten barruan eta Urbieta kalean gora, Amaratik erdialdera datorrela, gizon serio bat ikusten da; gure historio honetako protagonista, Sasiletrau detektibea.\nSasiletrauren kotxea Bellas Artes antzokia izandako etxearen parean pasatzen denean, guanteran daukan irratiaren argi gorria piztu egin da eta horrekin batera txaketan daraman aparatu txiki baten alarmak soinu zorrotz bat zabaldu du.\nUrbieta kaleko Gipuzkoako Aurrezki-Kutxaren bulegora bi gaizkile sartu dira. Armaturik daude.\nBale, banoa. Ziur al zaudete bi direla?\nHorrela esan digute bertatik.\nBale. Hots egin informazio gehiago lortzen duzuenean.\nSasiletrauk kotxea azeleratu nahi duenerako, kale erdiko semaforoa laranja dago, eta etsi-etsian azeleradorea hondoraino zapaldu du. TAO-OTA zaintzeko egoten diren polizia urdin horietako batek txistua jo dio, baina Sasiletrauk kasorik egin gabe aurrera jarratiu du. Gizon gogorra da; arrisku guztietarako prest dagoen horietakoa.\nSan Martin kaleko semaforoa berde dago. Aurrean Aurrezki-Kutxaren bulegoa bere begiz ikus dezake jadanik. Horra! Bertatik bi pertsona ateratzen ikusi ditu. Ingurua segundo batez miatu ondoren, korrika hasi dira aurreko espaloian aurkitzen den Azoka aldera. Sasiletrauk kotxea kale erdian frenatu du. Segundoerdian zutik dago kanpoan eta beste erdian korrika ikusten du bere burua garraisi bizian. Gaizkileak harrapatu, harrapatu!.\nGaizkileek atzera begiratu ondoren, merkatuan ez sartzea erabaki dute eta espaloitik atera gabe Abenida aldera abiatu dira. Sasiletrau atzetik dute. Merkatu-etxea pasatu denean, bide berari jarraituz San Martzial kalea zeharkatu dute. Sasiletrau atzetik doakie, baina gertuago.\nEspaloi berrira heldu ahala, topatu duten eskuineko lehen sotora sartu dira. Sasiletrauren aurpegian keinu ironikoa nabari da; nereak dira . Eskaileran gora arnas hotsa da iluntasunean bereizten den gauza bakarra. Piso bat, beste bat, Sasiletrau gaizkileengandik oso gertu dago; arnas hotsa eten egin da. Hirugarrenera sartu dira pentsatu du Sasik —horrela deitzen bait diote bere lagunek—, eta lehengo keinu ironikoaren ordez unerik zailenetarako gordetzen duen aurpegi difusoaren maskara ikusten zaio.\nPistola eskuan, gorputza aurrera eta pixka bat makurtua, atea kolpe batez ireki du. Pasiloaren eskuinaldean argia ikusten da eta idazmakinen zarata intermitentea entzuten. Pasiloaren izkina atzean utzita, argia eta zatara hobeto heltzen dira. Gela batetik datoz.\nSalto batez, pistola bi eskuez helduta, Sasi gelaren atarian dago. Burua altxa, eta begiek ikusten dutena ezin du sinetsi: bertan hiru dira makinaz idazten dihardutenak.\nHandik ordu batzuetara hiru pertsona horiek eta Sasiletrau detektibea argi bakarra eta txikia duen beste gela batean aurkitzen dira. Gaizkileek gezurra esan ohi dute —pentsatu du Sasik—. Ezer izkutatzekorik ez dutenak, berriz, egiazaleak dira .\nInspirazio-izpi honetan oinarriturik, bere argumentazioan segitu du, baina hiru hauetako bat gaizkilea ez denez, egiazale bakarra dago hirukote honetan. Ebidente Klemente.\nDeteniturik aurkitzen den batengana hurbildu da gure detektibe ausarta eta bi aldiz pentsatu gabe zera galdetu dio:\nZu al zara gaizkiletako bat?\nEz jauna. Ni ez naiz gaizkile zoro horietakoa. Zinez esaten dizut.\nSasik despistatua ikusten du bere burua. Gezurra bada?, eta egia bada?. Nola jakin?\nBigarrengoarengana doa eta ahots nekatu, opako, batez:\nFroga iezadazu zu ez zarela gaizkiletako bat, —bota dio aurpegira. Honek, isiltasun mingarriz erantzun dio.\nHirugarrenarengana doa eta galdera berdina luzatu dio. Honek azkar asko erantzun du:\nNi izan banaiz, beste horiek ez dira izan. Tontoa ez bazara ipuina bukatu da.\nBai, bukatu da.\nBi galdera: Zer izen du gaizkileek gordetzeko aukeratu zuten erakunde famatu eta ohoredunak?\nNola bereizi zituen hirukotean Sasik gaizkileak?


Fickleness eta leialtasuna - Mundu osoan Jainkoaren Eliza Suitza\nartikulu > Tammy Tkach-ena > Arazoak eta leialtasunak\nGauzak presaka egiteko joera daukat. Badirudi giza joera bat dagoela zerbaiti buruz ilusioa izateko, gogotsu jarraitzeko eta gero berriro itzaltzen uzteko. Nire ariketa-programetan gertatzen zait. Hainbat gimnasia programa hasi ditut urteetan zehar. Unibertsitatean, korrika eta tenisean jolasten nintzen. Fitness klub batean sartu nintzen denbora batez eta ariketa fisikoa egin nuen aldizka. Geroago nire egongelan entrenatu nintzen ariketa bideoen gidaritzapean. Urte pare bat paseatzera joan nintzen. Orain berriz ere bideoekin entrenatzen ari naiz eta mendi ibilaldiak egiten jarraitzen dut. Batzuetan egunero entrenatzen dut, gero hainbat arrazoirengatik aste batzuk uzten ditut berriro, gero itzultzen naiz eta ia berriro hasi behar dut.\nZentzu espiritualean ere, batzuetan presaka nabil. Batzuetan egunero meditatzen eta idazten dut nire egunkarian, gero prestatutako azterketa batera aldatzen naiz eta egunkariaz ahaztu egiten naiz. Nire bizitzako beste batzuetan Biblia irakurri eta ikasteari uzten nion. Debozio liburuak hartzen nituen eta gero beste liburu batzuengatik trukatzen nituen. Batzuetan otoitz egiteari uzten nion denbora batez eta ez nuen nire Biblia ireki denbora batean.\nNire buruari jo nuen pertsonaiaren ahultasuna zela uste nuelako, eta agian hala da. Jainkoak daki aldakorra eta aldakorra naizela, baina hala ere maite nau.\nDuela urte asko nire bizitzaren nondik norakoak zehazten lagundu zidan - berarengana. Izenez deitu zidan bere seme-alaba bat izateko, bera eta bere maitasuna ezagutzeko eta bere semearen bidez erredimitzeko. Eta nire leialtasuna kentzen denean ere, beti norabide berean mugitzen naiz - Jainkorantz.\nAW Tozerrek honela zioen: betebehar bakar hau azpimarratuko nuke, bihotzaren asmoa betirako Jesusengana begiratzeko asmoa sortzen duen borondatezko ekintza handi hau. Jainkoak ebazpen hau gure aukera gisa onartzen du eta mundu honetan pairatzen gaituzten hainbat eragozpen kontuan hartzen ditu. Badaki gure bihotza Jesusengana bideratu dugula, eta gu ere jakin eta kontsolatu gaitezke arimaren ohitura bat sortzen ari dela jakinda, denbora jakin baten buruan inor kontziente ez den erreflexu espiritual moduko bat bihurtzen dena. gure aldetik esfortzu gehiago (The Pursuit of God, 82. or.).\nEz al da handia Jainkoak giza bihotzaren hegazkortasuna guztiz ulertzea? Eta ez al da oso ondo jakitea, beti aurpegira begira, bide onetik jarraitzen laguntzen ari zaigula? Tozerrek dioen bezala, gure bihotzak Jesusengan nahikoa denbora luzez erdiratuta daudenean, Jainkoaren betikotasunera zuzen eramaten gaituen arimaren ohitura ezarriko dugu.\nEskertu dezakegu Jainkoa aldakorra ez dela. Berdin da atzo, gaur eta bihar. Ez da gu bezalakoa; ez ditu inoiz gauzak presaka egiten, hasi eta geldialdiekin. Beti leiala da eta gurekin geratzen da desleialtasun garaietan ere.


Saint-Pellerin (Eure eta Loir) - Wikipedia, entziklopedia askea.\nSaint-Pellerin (Eure eta Loir)\nPaulette PODSKOCOVA (2014-2020)\n48° 04′ 17″ N, 1° 08′ 29″ E / 48.0714°N,1.1414°E / 48.0714; 1.1414Koordenatuak: 48° 04′ 17″ N, 1° 08′ 29″ E / 48.0714°N,1.1414°E / 48.0714; 1.1414\nSaint-Pellerin (Eure eta Loir) (Frantzia)\nCourtalain, Le Poislay eta Boisgasson\nSaint-Pellerin Frantziako udalerria da, Eure eta Loir departamenduan dagoena, Centre eskualdean. 2013an 350 biztanle zituen.\n2007an Saint-Pellerin udalerrian erroldatutako biztanleak 356 ziren. Familiak 152 ziren, horien artean 52 pertsona bakarrekoak ziren (12 bakarrik bizi ziren gizonak eta 40 bakarrik bizi ziren emakumeak), 52 seme-alabarik gabeko familiak ziren, 40 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 224 etxebizitza zeuden, 159 familiaren etxebizitza nagusia ziren, 59 bigarren erresidentzia ziren eta 6 hutsik zeuden. Etxebizitza guzti hauek 223etxeak ziren. 159 etxebizitza nagusietatik 123 bere jabearen bizilekua ziren, 33 alokairuan okupaturik zeuden eta 3 doan lagata zeuden; 11 etxek bi gela zituzten, 39 etxek hiru zituzten, 46 etxek lau zituzten eta 63 etxek bost zituzten. 114 etxek euren parking plaza propioa zuten azpian. 76 etxetan ibilgailu bat zegoen eta 62 etxetan bat baino gehiago zituzten.\n2007an lan egiteko adina zuten pertsonak 204 ziren, horien artean 148 aktiboak ziren eta 56 inaktiboak ziren. 148 pertsona aktiboetatik 134 lanean zeuden (71 gizon eta 63 emakume) eta 14 langabezian zeuden (7 gizon eta 7 emakume). 56 pertsona inaktiboetatik 22 erretiraturik zeuden, 7 ikasten zeuden eta 27 "bestelako inaktibo" gisa sailkaturik zeuden.\n2009an Saint-Pellerin udalerrian 157 unitate fiskal zeuden, 368,5 pertsonek osaturik. Pertsona bakoitzeko diru-sarrera fiskalaren mediana urteko 16.445 euro zen. \n2007an zeuden 9 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 1 ibilgailuen saltze eta konpontze enpresa zen, 2 garraio enpresak ziren, 1 informazio eta komunikazio enpresa zen, 1 higiezinen enpresa zen, 1 zerbitzu enpresa zen eta 1 administrazio publikoko enpresa zen.\n2000. urtean Saint-Pellerin udalerrian 11 nekazaritza-ustiategi zeuden, 938 hektarea erabiltzen.\nCourtalain (1,0 km)\nBoisgasson (2,7 km)\nArrou (3,3 km)\nLe Poislay (5,6 km)\nMultimedia: Saint-Pellerin (Eure-et-Loir)\nBNF: 152542869 (data)


Jon Maiak bertso bat eskaini dio Hiritarron Harrera Sareari - Irutxuloko Hitza : Irutxuloko Hitza\nKale gorrian dauden pertsona migratzaileei laguntza ematea du ardatz Harrera Sarearen lanak. Bere osotasunean pertsona boluntarioek osatzen dute, eta erakundeen laguntzarik gabe autofinantzatzen da, jasotzen dituen ekarpenekin.\nBoluntario moduan lanean ari diren guztiak omentzeko bertso bat egin du Jon Maiak. Hemen duzue entzungai.\nHemen pertsona ezin da neurtu\nasko atzean geratuz gero\nezin da egin aurrera\ngizaki egiten gaituen hori\nbizitza da , ez papera\nDenok osatzen dugu mundu hau\ninor ez dago sobera\nBoluntariotza sare sendo bat\ngoizetik eta gauera\nkezka, ardura, ekintzailetza\nZuek egiten ari zarete\ngarai zailotan gainera…\naskok nahi dugun biharko mundu


«Taldeak onartzen ez badira monitore guztiontzat lanik ez da izanen» - Baztan - Erran.eus\n«Taldeak onartzen ez badira monitore guztiontzat lanik ez da izanen»\nTtipi-Ttapa 2020-05-30 12:00\nLau urte daramatza Bertiz Abentura Parkean lanean Xanti Garmendia.\nXanti GARMENDIA, BKZko langilea\nMartxo hasieran hasi zuten Bertiz Abentura Parkean denboraldia eta «kontu eman orduko» itxi behar izan zituzten ateak. Bertako monitore da Xanti Garmendia (Elizondo, 1996) eta «bertzeak bertze, tirolinetan bezeroak lotzen eta raftingak gidatzen» aritzen da. Bere lanean eragin zuzena izan du itxierak, gainezka egon beharko lukeen momentuan, etxean baitago: «martxotik azarora lan dezente egiten dugu eta aurten hasi eta bi astetara etxera bidali gintuzten».\nGuztira «monitore, sukaldari, bulegoko langile eta garbitzaileak barne, 25 bat langile» dira bertan lan egiten dutenak eta «gaur gaurkoz, gehienok behintzat aldi baterako lan erregulazio txostena dugu. Bulegokoak lanean ari direla uste dut baina ez nago seguru». Langile horiez gain, izanen dira eragina sumatuko dutenak «udan, udalekuak tarteko, aunitzez ere monitore gehiago» izaten baitira.\n«Talde handiekin lan egiten dugu eta hori da gure kezka»\nBueltatzeko datarik ez duten arren, «ERTEa ekainaren 30era arte» luzatzen ahal dutela uste du baztandarrak: «dena den, irekitzeko baimenaz ez digute deus erran». Martxan hasten direnerako, aurreikuspenak ez dira nahi lituzkeenak. Izan ere, «talde handiekin lan egiten dugu eta hori da gure kezka. Aurten ez dut uste hori baimenduko dutenik, beraz, monitore kopurua jaitsi beharko dela pentsatzen dut».\nNeurriak betetzeko izanen dituen «zailtasunen beldur» dago elizondoar gaztea, «arnesak lotzeko, neoprenoak paratzeko… kontaktu fisiko dezente izaten dugu bezeroekin». Etorkizuna «arraroa eta aldaketaz betea» espero duen arren, ekiteko gogotsu dago: «ederki moldatuko garela uste dut». Baimentzen dutenean seguru bikain hasiko direla, herritarrek tentsioak askatzeko eta beldurrak baretzeko aukera ezin hobea aurkituko baitute gisa horretako jardueretan.


by baden · Published 22 January, 2020 · Updated 23 January, 2020\nAzken bolada honetan Muskizen egon naiz, Goizale eskaut taldea ‘espiatzen’. Bertan begiraleek duten teknika ikasi nuen: euskara normalizatzeko helburuarekin, batek “Euslea”-ren rola hartzen du begirale-bilera bakoitzean. Rol hori duenak, euskaraz hitz egin behar du bilera osoan zehar. Bilera bakoitza amaitu baino lehen, hurrengo Euslea nor izango den erabakitzen dute guztion artean.\nTags: euskaraKomunikakuxku xero\nNext story ODS | Euskalerriko Eskautak y Nafarroako Eskaut Katolikoak por las ‘Ciudades y comunidades sostenibles’ y la ‘Producción y consumo responsables'\nPrevious story MSCko Asanbladak Estatu osoko eskaut-lehendakariak bildu zituen


Aste Santurako planak Enkarterriko mendebaldeko haranetan | Visit Enkarterri\nAste Santurako planak Enkarterriko mendebaldeko haranetan\nDuela egun batzuk, Meatzaldean Aste Santuaz gozatzeko hainbat plan eta jarduera proposatu genizkizuen. Gaur, Enkarterriko mendebaldeko haranen txanda da, eskualdeko gunerik urrun eta bukolikoena. Bere gailur eta basoen artean, ibilbide pilo batez eta berrehun haitzulo baino gehiagoz osatutako labirinto bat zabaltzen da. Bost proposamen dakarzkizuegu atseden-egun hauetaz inoiz ez bezala gozatzeko.\nJaponiako tradizioa Enkarterrin\n“Shinrin-yoku” hitzak “basoko atmosferan murgiltzea” esan nahi du japonieraz. Baso-bainuak naturarekin mimetizatzeko eta sormena eta kontzentrazioa sustatzeko modu gogoetatsu eta lasai bat dira. Esperientzia honetan, plazerra eta estresaren aurkako terapia uztartuko ditugu Enkarterriko basoetan, Josu Belmonte irakasle eta "Forest Therapy Hub" elkarteak ziurtatutako gidariaren eskutik. Oraingo honetan, eskualdeko basoetan plazera eta terapia uztartuko ditugu. Hiru aukera proposatzen dizkizugu: Sopeñako artadia (Karrantza), Tejea basoa (Valle de Villaverde, Kantabria) eta Jarraltako presa (Sopuerta).\nLurpeko katedrala… eta aireko azken tranbia\nPozalagua eta Dolomitas\nHaitzulo gehienak estalaktitaz eta estalagmitaz beteta daude, baina Pozalagua kobazuloak hirugarren egitura berezi bat du: estalaktita eszentrikoak, milimetro eskaseko lodiera duten egiturak, edozein norabidetan eta nahierara hazten direnak, mosaiko harrigarria osatuz. Sustraiak edo koralak dirudite! Pozalaguak estalaktita eszentrikoen pilaketarik handiena du munduan. Kobazuloak zabalik egongo da apirilaren 12tik 24ra (astelehena barne) 11:30etik 19:00etara.\nPozalagua kasualitatez aurkitu zuten, gertuko harrobi batean gertatutako leherketa batek mendian zulo bat ireki ondoren. Harrobiko minerala Dolomitas fabrikaraino garraiatzen zuten aireko tranbia sistema baten bidez. Eusko Jaurlaritzak Ondare Kulturala izendatu zuen lantegia (gaur egun museoa), Euskadin beste inon ezin baitira ikusi aireko tranbia mugitzen zuten polea erraldoiak.\nTraslaviña - La Garbea ibilbidea\nLa Garbeara eramango gaitu ibilbide zirkular ibilbide zirkular honek. Gailur hau "Enkarterriko balkoia" izenez ezagutzen da; Izan ere, bere tontorrak eskualde osoaren panoramika bikaina eskaintzen digu. Traslaviñako eliza atzean utziko dugu eta kontu handiz egingo dugu aurrera Santelicesera doan errepidetik. Hona iritsi ostean, Traslaviña geltokitik sartuko gara Burdin Mendien Bide Berdean. Errepidez jarraituko dugu Horkasitas auzora iristeko eta Garmo eremuraino iritsiko gara bidezidor batetik. Ondoren, asfaltoz La Herbosara jaitsiko gara La Garbea gailurreraino iritsiko den pista batera iristeko. Ibilbidea jarraitzea besterik ez da geratzen ibilbidea osatu eta gozatzeko. Ondoren, asfaltoz La Herbosara jaitsiko gara, eta, han, Garbea gailurrera eramango gaituen bidezidor bat hartuko dugu.\nKarpin Fauna ez da zoologiko bat; ez du animaliarik hazten eta ez du ikuskizunik antolatzen. Bortizkeria jasan duten eta berezko habitatera itzuli ezin diren animalien babes-zentroa da. Hemen, Karrantzako naturaren itxurazko baretasunaren erdian, panterak, katamotzak, oreinak, kanguruak eta guanakoak zelatan bizi dira, ingurune seguru batean. Hiru gune tematikotan banatzen da Karpin Abentura: Dinosaurioen harana, Piztien lorategia eta Animalia, 55 espezieentzako babeslekua. Babes-zentroaren xede nagusia animaliak eta ingurunea errespetatzeko beharraren aldeko kontzientzia hartzea da.\nBenetako artzain bati lagundu nahiko zenioke egun batez? Bere errutinak ezagutu eta eguneroko eginkizunetan parte hartu natura betean? Esperientzia ezberdina proposatu nahi dizugu, edonorentzat aproposa dena, baina batez ere etxeko txikienentzat. Jarduera Amalur gaztandegian egiten da. Negozio txiki honetan artisau-gazta ekoizten dute Karrantzako ardien esnearekin.\nAste Santurako planak Kadaguako haranetan


Telefonia mugikorra: Erabilera-ohiturak ezagutzea funtsezkoa da planik egokiena aukeratzeko [5etik 1. orria] | Aldizkaria | EROSKI CONSUMER\nTelefonia mugikorra: Erabilera-ohiturak ezagutzea funtsezkoa da planik egokiena aukeratzeko\nDiru asko aurrez daiteke gure beharretara gehien egokitzen den plana hautatzen asmatuz gero\nGuztira 25 milioi sakelako telefono eta 6.100 milioi eurotik gorako irabaziak (2001eko datuak dira); horra hor Espainiako estatuan irabazirik gehien ematen duen ekonomia sektoreetako bat: telefonia mugikorrarena. Biztanleen %60 baino gehiagok dauka dagoeneko sakelako telefonoa eta horrek Europako batez bestekoaren gainetik jartzen gaitu, zerbitzu horretan lider diren herrialdeen artean. Dagoeneko hainbat urte da Espainiako estatuan linea mugikorren kopurua linea finkoena baino handiagoa dela eta 2010. urtean Europan eskuko telefonoen merkatua 175.000 milioi eurokoa izatera iritsiko da; horietatik, %10eko kuota osatuko du Espainiako estatuak (Alemania, Erresuma Batua, Frantzia eta Italiaren atzetik).\nOraingoz, lau enpresa dira pastel ekonomiko erraldoi horren jabe: MoviStar (16.793.000 bezero), Vodafone (7.732.148 bezero), Amena (5.300.000 bezero) eta Euskaltel (400.000 bezero); eta kontsumitzaileak lelotu egiten dituzte dei eta tarifei buruzko plan konplexu eta amaigabeekin, beti lehiakidearenak baino hobeak direla esanez. Dagoeneko inork ez du zalantzan jartzen tresna hauen erabilgarritasuna eta bilakaera teknologiko amaigabea -gero eta txikiagoak, osatuagoak eta erakargarriagoak dira-; baina ezin da albora utzi gailu hauek larregi eta era desegokian erabiltzeak sortzen duen arazoa, eta batez ere, sakelako telefonoaren faktura ordaintzean edo uste baino lehenago txartela agortzen denean sortzen diren atsekabeak.\nErabiltzaile mota bakoitzaren beharretara gehien egokitzen den operadorea eta horien barruan prezio-plana zein den ikertzeko (erabiltzaile bakoitzak dei gehien zein ordu eta egunetan egiten duen ikusita), CONSUMERek Espainiako estatuan diharduten telefonia mugikorreko lau konpainien 22 prezio-planak aztertu ditu.\nLehen ondorio nagusia: kontsumitzailearentzat oso zaila dela tarifak konparatzea eta ez konpainia batenak erkatzea, baizik eta operadore ezberdinen prezioak konparatu ahal izatea, oso era nahasian eta irizpide desberdinen arabera aurkezten baitira. Gainera, alta ematea (hau da, kontratu bat sinatzea) ez da beti tarifa merkeenak eskuratzea izaten, telefonia mugikorreko enpresek "kontratudun" bezeroak lortzean hala agintzen duten arren; hala ere, hileroko fakturak informazio gehiago eskuratzeko aukera ematen du eta horrela, gastua hobeto kontrolatzea lor daiteke.\nBeste konstatazio bat: ordutegi jakin baten barruan oso prezio merkeak eskaintzen dituzten planek prezio garesti-garestiak ezartzen dituztela ordutegi horretatik kanpo: adibidez, prezio-plan baten barruan (Amena eta Euskaltelen Aisialdiko Tarifa), arratsaldeko lauak aurretik egindako minutu bateko deia ordu horretatik aurrera baino 0,70 euro gehiago kostatzen da.\nIkusitakotik ondorio garbia ateratzen da: tarifak konparatu eta gure kontsumo-ohiturak aztertzeak konpainia aldatzera edo gaur egungo konpainia beraren barruan plana aldatzera eramango gaituela agian. Baina aldatzea ere ez da beti erraza izaten. Erabiltzaileak beste operadore bat hartu nahi badu, bere telefono zenbakiaren "eramangarritasuna" eskatu beharko du (operadorea aldatzea, baina telefono zenbakia aldatu gabe) eta bere terminala "aska" dezatela (sakelako telefono gehienak blokeatuta egoten dira, telefoniako operadore bakar batekin erabili ahal izateko moduan).\nHurrengo orrira joan: Ikerketa nola egin zen >>\nPDF: Egin klik hemen honako ekintza hau burutzeko: Informazio hau PDF bertsioan jaitsi (285 Kb)\n[1. orria] Erabilera-ohiturak ezagutzea funtsezkoa da planik egokiena aukeratzeko\n[2. orria] Ikerketa nola egin zen\n[3. orria] Telefonia mugikorreko konpainien beste zerbitzu batzuk\n[4. orria] Sakelako telefonoa nola askatu\n[5. orria] Mezu laburrak (SMS)


Colegio Ayalde - Con Guardería - Bilbao - Concertado - Trilingüe - Zer da\nAyalde Bizkaiko COAS Heziketa Taldeko neskentzako hezkuntza egoitza da. 1972. urtean guraso talde baten bidez sustatua izan zen, beraien alabentzako Josemaría Escrivá de Balaguer-en irakaspenak jarraitzen zituen heziketa modu baten bilatzeko asmoz. Arruntasunaren santu honek kalitatezkoa eta berritzailea den hezkuntza, ondo egindako lanean, pertsona zaintzen duten eta kristau balioak txertaturik dituen metodologia motibagarrien barneratzean oinarritzen dela uste zuen, gizarte eraginkor bati zerbitzua emateko.\nIkastetxea ezagutzera emateko egin zen lehenengo liburuxkaren zalean esaldi hau agertzen zen: “Ayalde, guraso enpresa bat.” Lotura hau -gaur egun mantentzen dena- ikastetxeko lehenengo nortasun ezaugarrietako bat izan zen.\nAyalde Loiun kokatzen da, Aiartzako auzoan. Bertan kokatuta zegoen garai bateko teileria urte bat lehenago desegin zen José Chapa arkitektoak diseinaturiko lehenengo eraikinak egin ahal izateko. Ikastetxea 8 mailatan banatutako 300 ikaslerekin hasi izen, hurrengo urtean zifra hau bikoiztu egin zen.\nEskari honen ondorioz, 2003. urtean Haur Hezkuntzako eraikina egin zen eta 2008. urtean, polikiroldegi berri batekin batera, D.B.H. eta Batxilergoko eraikin berria.\nGaur egun, instalazio bikain batzuk ditugu, lorategiak, basoa, kirol gunea eta eraikinak barne hartzen dituen 125.546 m2-ko ikastetxe esparruan. Eraikita dagoen esparru erabilgarria 17.977 m2-koa da.\nAyalde Bizkaia, Gipuzkoa eta Errioxan 9 ikastetxe biltzen dituen COAS Heziketa Taldeko kide da. Irakaskuntzan dituen 40 urte baino gehiagoko esperientziak herri mailako, autonomia mailako eta estatu mailako hezkuntza erkidegoarentzat erreferente bihurtzea ahalbidetu dio.\nIRAKURRI HEMEN IKASTETXEAREN HISTORIA GUZTIA >>>


Víctor Urrutiaren 'Memoria de silencios' poema liburua saritu dabe - bizkaie.biz\nVíctor Urrutiaren 'Memoria de silencios' poema liburua saritu dabe\nBizkaie! 2020-02-04 10:38 Kulturea\nAurreko urtean argitaratutako poesia libururik onenari emoten jako saria.\nVictor Urrutia | Ikusi handiago | Argazki originala\nVictor Urrutiak, UPV/EHUko soziologo ospetsuak eta administrazino publikoan eta unibersidadean hainbat ardura izan zituanak, produkzino poetiko bizi eta emonkorra ezagutarazo eban bere bizitzako azken urteetan. Hil ondoren argitaratutako Memoria de silencios (Vitruvio, 2019) poema liburuak Poesia Editoreen Alkartearen saria jaso barri dau, literatur genero horren barruan ospe handia dauena. Azken urteotan, Luis Alberto de Cuenca eta Francisca Aguirre egile garrantzitsuek irabazi dabe, besteak beste, aitatutako saria.\nVictor Urrutia (1945-2017) Andosillan (Nafarroa) jaio zan, eta bizitza profesionala be Euskal Herrian egin eban. Zientzia Politikoetan eta Soziologian doktorea, eta Master of Arts New Yorkeko New School for Social Research-en, Soziologiako katedraduna be izan zan, eta UPV/EHUko Gizarte eta Komunikazino Zientzien Fakultadean ibili zan maisu eta ikerlari. Uri soziologiaga lotutako ikasketetan espezializau zan, harik eta diziplina horren barruan erreferentzia akademiko garrantzitsua bihurtu arte. Haren bizitzan beregan hartu zituan erantzukizun publikoez gan (Espainiako Gobernuko Erlijino Gaietarako zuzendari nagusia, izendapen autonomikoko senataria, Euskal Estadistika Erakundeko zuzendari nagusia eta Eusko Jaurlaritzako Prospekzino Soziologikoen Kabineteko zuzendaria), UPV/EHUko Irakasleen errektoreordea be izan zan 2000tik 2004ra bitartean. 2016ko garagarrilean, Espainiako Soziologia Federazinoak haren ibilbide akademikoa onartu eta aukeratutako Ohorezko Kideen zerrendan sartu eban.\nProdukzino zientifiko zabalaz gan, 2017an bere lehen poema liburua argitaratu eban: El libro de los días (Vitruvio argitaletxea). Urte bi geroago, hil ondoren, argitaletxe berak argitaratu zituan, Memoria de silencios izenburupean, argitaratu barik itxitako poemak, eta orain, lehenago adierazo legez, poema liburu horrek jaso dau saria.


Ertzaintza eta Foru Polizia, espioitza informatikoa eskaintzen duen enpresa batekin harremanetan\nPolitika > Espioitza\nMunduko gobernu eta inteligentzia agentzia ugariri softwarea eskaintzen dion Hacking Team espioitza enpresa hackeatu egin dute. Filtrazioaren arabera, hainbat euskal erakunde ere harremanetan zeuden haiekin.\n2015eko uztailaren 08a\nMunduko gobernu eta inteligentzia agentzia ugariri espioitza softwarea eskaitzen dio Hacking Teamek (argazkia: xataka.com)\n400GB informazio filtratu eta interneten eskuragarri jarri dituzte, bere bezero eta negozioen gaineko datuekin.\nSegurtasun alorreko aditu batek ARGIAri adierazi dionez, Euskal Herriko hainbat erakunderen kontaktuak ageri dira hackeatutako datuetan. Besteak beste, Eusko Jaurlaritzak, Ertzaintzak, Nafarroako Foru Poliziak eta hainbat euskal enpresek Hacking Teamekin harremanak izan dituzte, beti ere interneten zabaldutako filtrazioan ageri denez; baita Gipuzkoako Guardia Zibilaren kontaktu batek ere.\nBestalde, Espainiako Inteligentzia Zentro Nazionala eta Polizia Nazionala Hacking Teamen bezeroen zerrendan leudeke. Publikatutako datuen arabera, gainera, Telefonica konpainiak espioitza enpresan inbertsioa egiteko asmoa azaldu zuen, ondoren Polizia Nazionalari eta Guardia Zibilari zerbitzuak eskaintzeko helburuarekin, hileroko errenta baten truk.\nWhatsapp, Facebook, Skype zein Gmail, dena zelatapean\nHacking Team enpresaren softwareak espioitzarako zerbitzu anitzak eskaintzen ditu: Skypeko dei eta txaten espioitza, Facebookeko, Gmail edota Outlookeko informazioak, kamerako argazkiak, mikrofonoaren grabazioak, edota WiFi pasahitzak, adibidez. Denetarik aurki daiteke Hacking Teami hackeatu dizkioten datuen artean: fakturak, e-postak, ogasuneko aitorpenak, eta bankuetako mugimenduak, besteak beste.\nFiltrazioak informazio ugari jarri du eskuragarri: zein gobernu, zerbitzu sekretu, polizia, enpresa eta abarrek erabili dituzten Hacking Teamen zerbitzuak, zenbat ordaindu duten, enpresaren bezeroen eta kontaktuen zerrenda eta langileen e-posta guztiak, esaterako.\nEstatu ugarik inbertsio handiak egin dituzte espioitza enpresa honetan. Mexiko dago diru gehien inbertitu duten herrialdeen artean lehen postuan, eta Espainiako Estatua zerrendako lehen 25en artean ageri da, 538.000 euroko inbertsioarekin.\nFiltrazioan Sudan ere bezero zerrendan agertu da, nahiz eta legez kanpokoa den software mota hori herrialde afrikarrari saltzea.\nKanal honetan artxibatua: Espioitza\nEspioitza kanaletik interesatuko zaizu...


Gutun galduak : Hamaika Bide Elkartea\nTonnerre bost mila inguruko biztanleen herri txiki bat da. Borgoina frantziarreko Yonne Departamenduan dago. Gerra Zibilaren garaian Tonnerren 120 haur eta gazte euskaldunak babestu ziren eta biztanleen laguntza beroa eta elkartasuna jaso zuten. Errefuxiatuak Gernikako txikizioaren ondoren heldu ziren, 1937ko maiatzaren 24an.\nOrain gutxi, Tonnerreko artxibategian ikerketa bat burutu da eta, ondorioz, berrogei gutun inguru topatu dira. Gutun horiek gazte haiei zuzenduta zeuden baina, Alban Sanz-ek, Mémoire Histoire des Républicains Espagnols de l’Yonne MHRE 89 elkartearen partaideak dionez “Gutun haiek inoiz ez ziren heldu”. Orain, oroimen historikoaren inguruan lan egiten duen elkarte horrek, gutun haien bidaltzaileak eta hartzaileak aurkitu nahi ditu, gutunak haien jabeei entregatzeko eta urte haietako oroimena berreskuratzeko nolabait. Horregatik laguntza eskaera zabaldu dute.\nGutunek jatorri desberdinak dituzte: Barakaldo, Irun, Tolosa, Donostia, Burgos… Familia barruko gutun-trukaketen ondorioa dira. Familia kide asko gatazka-inguruetan zeuden baina badira beste harrera-egoitzetatik idatzitakoak izan zirenak ere, baita Ingalaterratik ere. MHRE 89 elkartearen iritziz Tonnerren jasotako umeak Euskal Gobernuak haiek bizitzak babesteko kanpora bidalitako 32.000 haurren multzoko parte dira.\nYonne Departamenduan hamabi harrera-egoitz antolatu ziren: Cheny, Tonnerre, Migennes, Joigny, Auxerre, Sens … “Yonnen jasotako haurrek harrera oso ona izan zuten”, MHRE89 elkarteko idazkaria den Ivan Larroy-k dio. “Toki guztietan errefuxiatuen egoera hobetzeko eta dirua biltzeko laguntza-batzordeak sortu ziren”. “Chenyn eta Migennesen, bestetik, trenbideetako sindikatuek lagundu zieten. CGT sindikatuak, besteak beste, Euskal Gobernuari haurrak gerraren amaiera arte bertan gordetzeko proposatu zion.\nLaurogei urte ondoren elkarte hau gazte haien familiak bilatzen ari da. Helburuak gutunak haien hartzaileei ematea da eta, halaber, gertaera haien inguruko memoria berreskuratzea dira. Horretarako, publikoki, zerrenda eta informazio desberdinak zabaldu dituzte:\nHalaber, ekintzaren arduradunaren posta elektronikoaren helbidea eman digute: manuel.delahoz@sfr.fr\nHamaika Bidetik Mémoire Histoire des Républicains Espagnols de l’Yonne MHRE89 eta Yonneko biztanleei agur bero bat eman nahi diegu, egin zuten lan humanitarioa eta haien elkartasuna eskertuz.\nHemen Anatomie d’une lettre de réfugié espagnol envoyée à Tonnerre en 1937: artikulua irakurtzeko lotura:


«Oraindik ere ilusio handiz hartzen dudan urteroko hitzordu bat da» - Tolosa - Tolosaldeko ataria\nIrati Saizar Artola 2021-09-12 07:58\nEdurne Ormazabal 68. Zinemaldian. ZINEMALDIA / MONTSE CASTILLO\nHiru hamarkada inguru daramatza Edurne Ormazabal Azpiroz (Tolosa, 1963) kazetariak Zinemaldian aurkezle lanetan. Garai batean irekiera gala ere aurkezten zuen, baina azken urteetan Donostia Hiria Publikoaren Saria eta amaiera gala aurkezten dabil. Aurten ere, hutsik egin gabe oholtzan izango da.\nOhiko aurpegia da zurea Zinemaldian.\nBadira urte mordo bat, bai. Oraindik ere ilusio handiz hartzen dudan urteroko hitzordu bat da niretzat. Beti da desberdina, nahiz eta kanpotik horrela ez iruditu. Alde batetik, urte osoan ikusten ez ditudan lagun eta lankideekin topatzeko une bat da, eta bestetik, urtero badira inkorporazio berriak edo aktore berriak. Urtez urte gauza berri bat da, eta era berean errepikatzen dena. Oraingoz, ilusio handiz egiten dudan zerbait da.\nZinemaldia gerturatu ahala deitu egiten dizute aurkezle lanak egiteko? Edo gauza jakina da zu izango zarela?\nZinemaldiako zuzendaria den Jose Luis Rebordinosek esan zidan berak kargu horretan jarraitzen zuen bitartean eta nik nahi banuen behintzat, Zinemaldia aurkezten jarraituko nuela. Lan horrekin kontatzen dut egun, eta pozik nago.\nPrestatuta zaudete aurtengorako?\nLantaldeak hilabete inguru darama horretan lanean, buru-belarri. Nik, orain, irekiera egiten ez dudanez, beranduago inkorporatzen naiz.\nZure lana gidoi bati lotutakoa izaten da?\nBai, hori da. Urte batzuetan neronek idatzi izan dut gidoia. Aurten, iaz bezala, Harkaitz Cano idazlea izango dugu luxuzko gidoigile. Buruz ikasi ohi dut gidoia; erraztasuna dut horretarako.\nInprobisaziorako ez duzu tarterik, beraz?\nInprobisazioa betiere testua aurretik landu duzunean egin dezakegu. Hori aspaldi ikasi nuen. Segurtasun handiarekin ateratzen zarenean oholtzara, dakizunean gidoia ondo ikasi duzula eta sarrerak eta irteerak noiz izango diren ederki dakizunean, hor badaukazu inprobisaziorako aukera. Baina betiere aurretik lan eginda.\nZenbateko tartea izaten duzue gidoia ikasteko?\nDesberdina da kasu bakoitzean. Donostia Saria askoz laburragoa izaten da eta ez da behar hainbesteko aurrerapena. Klausurakoa, aldiz, bi egun lehenago izaten da. Garai batean, irekiera egin behar izaten nuenean, gutxienez hiru asteko denbora-tartea eskatzen nien. Gainera, eguneroko lanekin bateratu behar izaten da eta beraz, zenbat eta denbora gehiago izan, errazago.\nSarituak nortzuk diren jakitean, sekretua ondo gordetzen duzu?\nLehen, egia da azkeneko prentsaurrekora arte gordetzen zirela Donostia Sariak, baina nik uste Jose Luis Rebordinos zuzendaria denetik denbora gehiagorekin iragartzen direla sari horiek. Jakin bai, gidoirik ez izan arren, lehenago jakiten nuen eta sekretuan gorde behar izaten nuen. Gainera, kontratua sinatzerakoan konfidentzialtasun klausula bat daukagu.\nNolako Zinemaldia dator aurten?\nZinemaldiaren aurkezpenean Rebordinosek esan zuen iazko edizioaren eta edizio 'normal' baten artekoa izango dela. Iaz baino jende gehiago izango da; izan ere, iaz gonbidatu edota prentsa gutxiago zegoen Donostian eta aurten, nik uste, alde horretatik jende gehiago etorriko dela. Hala ere, zine aretoetan edukiera ohikoa baino txikiagoa izatera behartuta gaude, eta zine aretoetatik kanpo festarik eta jairik ez da egongo.\nAlfonbra gorria gurutzatuko duzu zuk ere. Prest duzu jantzia?\nOraindik ez dut aukeratu. Diseinatzaile donostiar baten soinekoak dagoeneko ikusi ditut eta gutxi gorabehera buruan daukat bat, baina gauza gehiago ere ikusi nahiko nituzke eta aukeratuko dut aurtengoa ere.\nFilmak ikusteko baino alfonbra gorriaren zain jende gehiago egoten da?\nDenetarik izaten da. Askotan gertatu izan zait, zure lana baino soinean daramazun soinekoa deigarriagoa izatea. Oraindik ere, emakumezkoetan gehiago gertatzen da gizonezkoetan baino. Baina tira, aukera polita da bestela inoiz jantziko ez zenituzkeen soineko edo bestelakoak janzteko. Nik behintzat disfrutatzen dut.\nEdurne Ormazabal 68. edizioko alfonbra gorrian. ZINEMALDIA / ALEX ABRIL\nNolakoa da Zinemaldia barrutik?\nUrduritasuna, lan asko, ordu asko dira. Gauza asko eta asko gertatzen dira momentu oro eta oso zaila da ikuspegi oso bat izatea. Garai batean, behin Zinemaldia amaituta, langile guztien arteko afari bat egiten zen, eta afari horretan ohartzen zinen inoiz ikusi gabeko langile mordoa zegoela lanean Zinemaldian zehar, eta ez zenekien zertan ari ziren ere. Atzean jende asko dago lanean, ez aurpegia ematen dugunok bakarrik.\nEdurne Ormazabal 68. edizioko alfonbra gorrian. ZINEMALDIA / PABLO GOMEZ\nJon Miranda Labaien ira 12 Tolosaldea\nGaur zortzi abiatuko da 69. Donostia Zinemaldia eta asteazkenetik programazioa ikusgai dago www.sansebastianfestival.com helbidean. Aukeraketa...


Tontor eta leku izenak: Oiartzun, Arditurri, Arditurriko meategiak, Unaileku, Sorotxo, Olaetxe\nDistantzia: 7,7 km. 2 ordu eta 10 min.\nIngurunea: Mendeetan gizakiek utzitako aztarnek eta naturak zizelkatutako ondareak estuki elkar besarkatzen dute Aiako Harriaren inguru hauetan.\nAbiapuntua: Arditurriko aparkalekua (Oiartzun)\nIkusgarriak eta sakonak dira Arditurriko meatzeetan dauden zuloak. MIKEL ARRIZABALAGA\n2015-02-03 / Mikel Arrizabalaga


- Biba Zuek!\nSorginen Laratza, Aire aire!, Funtzioa eta Basetxea. Denetarik izan dugu EITBn, baina showak ere hemen jarraitzen du 40 urteren ondoren.\nEkimen eta eduki bereziak\n40. urteurrena ospatzeko hainbat ekimen eta eduki berezi eskainiko ditu EITBk\nEITB 40 URTE\nAste osoan zehar, EITBren hedabideek 40. urteurrenari buruzko eduki eta programazio berezia eskainiko dute telebistan, irratian eta Interneten.\nEITBren 40. urteurrenari buruzko "Boulevard" berezia, publikoarekin\nEITB 40 URTE webgunea\n40 urte Telebistan\nBiba Zuek!; EITB gogoratzen\nAurpegi ezagunen bitxikeriak\nTelleria anaiak, Barbara Goenaga, Zuriñe Hidalgo eta beste hainbat aurkezle eta pertsonaia ezagun, txikitan\nPagadiren artxibografia: Rufino, Flamarique, Secundino... pertsonaia xelebreenetan xelebreena berau da\nMadallen Arzallus, 'Euskaraokea' saioko izar txiki handia!\nJaime Otamendiren artxibografia: ''Umorea eta seriotasuna, arlo guztiak menperatzen dituen kazetaria''\nAitziber Garmendia bertsolari ona zen txikitan!\nEuzkitzeren artxibografia: Komunikatzeko gaitasun handia duen 'showman'a\nIkusi Africa Baeta 32 urterekin eta Asier Etxeandia 27 urterekin!\nIlaski Serranoren artxibografia: ETBko emakume aurkezle mitikoetako bat bihurtu da bermeotarra\nMaddalen Iriarte eta Estepanek ezin izan zioten barreari eutsi Leon zerriari buruz hitz egitean\nTxiki txikitatik dute talentua Gazteako Ibon Fernandezek eta Alain Perezek\nAurkezleek serio plantak egiten dituzte kamera aurreran, baina atzean?\nKarlos Arguiñano 38 urterekin, aurrez aurreko erosketak defendatzen\n'Sorginen laratza' oroitu dute Klaudio Landak eta Xabier Euzkitzek\nMaddalen Iriartek bere genioa erakutsi zuen kameraren atzean!\nTxikitan kantuan ikusi genuen Joseba Urkiola ETBn\nIban Garcia txikia zenean kazetari lanetan!\nOlaia Urtiaga 'Operación Triunfo' saioaren jarraitzaile amorratua zen 19 urterekin\nAurkezle izateko probatxo bat egin zioten Ilaski Serranori ''KTM!'' saioan\nZer ez ote du egin Xabier Euzkitzek ETBn?\nA ze festa: Maddalen Iriarte, Andoni Aizpuru, Jorge Cerrato eta Itziar Iraola, ''Hik lan eta nik jai'' abesten\nIlaski Serrano maitemindu nahi al zuen Julen Telleria txikiak bere dantza estiloarekin?\nXabier Euzkitze gaztea, bikingo-kaskoa buruan zuela bertsotan!\nIker Galartza, Onintza Enbeita eta Euzkitze txiki edo gazteago zirela, ETBko artxiboan\nNolakoak ziren ETBko aurkezleak txikitan?\nItziar Ituñok bere Goenkaleko irudiak ikusi zituen ''Soinu ehiztaria'' saioan\nJoxe Mari Iriondok eraman zuen Kontxu Odriozola ezkontza egunean elizara\nAsmatuko zenuke nor den txikitxu animatu hau?\nAmurrioko jaietan ere ibili zen Joxe Felipe Auzmendi 'Jaiak' saioan!\nHona hemen Pello Zabalaren telebistako lehen eta azken agerraldiak\nBa al da norbait telebistan Klaudio Landa baino debate gehiago aurkeztu duenik?\nOnintza Enbeita txisteak kontatzen ere ibili zen 17 urterekin\nJulio Ibarra eta Asier Odriozola, ''Sorginen Laratza'' saioaren 400. programa ospatzen\nGogotsu aritzen zen entrenamenduetan Iñaki Perurena 1986. urtean\nMarkel Irizar txikia bizikleta gainean baizik dantzan azaldu zen ETBn\nBarbara Goenaga, 10 urterekin, ''Duplex'' telesailean\nXabier Usabiaga aurkezleak ikuskizuna zainetan daramala argi utzi digu\nNerea Aliasek eta Julen Telleriak lehen muxua kontatu ziguten “Gure Kasan”\nAitziber Garmendia eta Jon Plazaola artistak dira txiki-txikitatik\nPixka bat flipatu izan zen Jorge Fernandez tangaren tamainarekin\n''Sekulako'' koreografia eta playbacka egin zuten Yolanda Alzolak eta Txetxu Ugaldek ''Lo Que Faltaba'' galan\nAnne Igartiburuk eta Kike Amonarrizek elkarrekin abestu zuten 'Txiskola' saioan\nNola hasi ziren Iker Galartza eta Ainhoa Garai aktoreen lehen amodioak?\nETB1: momentu itzelak\n1994: 'Goenkale' telesailaren lehen atala eman genuen ETB-1en\nDavid Hasselhoff ''sorosle fantastikoa'', oholtzan, Euskal Telebistan!\nGizon honek Anbotoko Mari ikusi zuela dio, baina bere testigantza oso gutxik uler dezakete\nJon Plazaola eta Anjel Alkainek negarrez amaitu zuten 'Tzanpionzeko' jardunaldiko emaitzak ezagutu zituztenean\nSukaldari bat Ajuria Enean: Jose Antonio Arizkorreta 'Super Arizko' lehendakari bihurtu zen 'Jaun eta Jabe'n\nOsintxuko parrokoak Ibon Gaztañazpi apaiz bezala fitxatu nahi izan zuen ''Herri People'' saioan!\nBaserritar batek ahuntza bortxatu ziotela salatu zuen eta Antxon Urrosolok ETBra gonbidatu zituen biak\nKontxu Odriozolaren eta Iñaki Perurenaren 'toma faltsuak'; haserrea eta barre algarak\nJulen Esnaola ''letxugea'' maite zuen haurra eta ETBko beste haur batzuk orain nolakoak diren ikusi nahi?\nKarlos Arguiñanok une barregarri ugari utzi digu ETBko sukaldean\nMikel Goñi telebistara itzuli zen eguna\n''Herri txiki infernu handi'' saioko toma faltsuak bereiztea ez da batere erraza!\nIndigenak bisitatzera joan ziren ''El Conquis''eko partaideak 2014an eta Manu Maritxalarrek euskaraz egin zien\nHauek dira Jose Luis Morenoren sarrera onenak\nJoseba Olagarai eta barrea eusteko zailtasunak\nETBko ''historiaurreko'' aurkezleak eta haien akatsak\nMiguel Bosé-ri euskaraz egin zion Amatiñok elkarrizketa\nMartin Zabaleta, Everest igo zuen lehen euskal herritarra\n1985: ''Lirainduz'' saioak gorputza lantzeko ariketak irakasten zituen\nMusukoak buruko min eta nahasmen handiak eragin dizkigu azken bi urteotan, zuzeneko konexioetan ere bai\nSan Ferminetan egotea baino okerragoa izan zen “Ai Ama!” saioan Sarari egin ziotena\nIlaski Serranok ahots polita du irrati eta telebistarako, baina kanturako…\nNork ez ditu gogoratzen Mikel Elizegiren txantxak 'Sorginen Laratza' saioan?\n''Herri Txiki, Infernu Handi'' saioan biluzteko ohitura hartu du Zuhaitz Gurrutxagak\nImajinatzen duzue Korta animatzaile moduan dantzan?\nEuskal Telebistako bromekin barrez lehertzen ginen guztiok!\nNola egiten zen lan Euskal Telebistan 1992. urtean? ''Egonean giro'' saioak erakutsi zigun\nEITBren sorrera gogoratu du Gorka Otxoak, 'Eskerrik asko, Petrov'en\nNola ematen zuten eguraldiaren berri ETBren lehen urteetan?\nETBren Bilboko egoitzaren kontrako atentatua izan zen 2008an\nEITBk Bilbora eraman zuen bere egoitza nagusia 2007an\nEiTBk azken urteotan lortutako sariak errepasatu ditugu\nTxirri, Mirri eta Txiribiton: 50 urteko ibilbidea\n''Begira nago begira'', Maurizia, Leon eta Basilio Euskal Herriko musikaren mitoen eskutik!\n1983ko udal-hauteskundeak Amatiñoren eskutik ikusi genituen ETBn\nOroitzen al duzue ''Polikarpo''?\n'Betizu'ko hiru behiak ospetsu egin ziren 2000 urtean\n40 urte Irratian\nEITBk 40 urte\nAinhoa Etxebeste, Manu Etxezortu, Susana Mujika, Joxe Mari Apaolaza eta Aratxa Iturbe\n"Betizu", Alkain, "Basetxea", "Faktoria" eta Shin Chan!\nMilenialen soinu bilduma osatu zuen 2000ko lehen hamarkadan Euskal Irrati Telebistak egin zuen ikus-entzunezko eskaintzak.\nBetizu, Alkain, Basetxea, Faktoria eta Shin Chan!\nJoseina Etxeberria Euskadi Gazteako estudioan, 90eko udaberrian\nEuskadi Gaztea, "Super Bat", "Bi eta Bat", "Goenkale"...\n40 urte beteko dira aste honetan Eusko Legebiltzarrak Euskal Irrati Telebista sortzeko legea onartu zela. Hamarkada hauetan bidelagun izan ditugu irratiak eta telebistak eskaini dizkiguten saioak. 90eko hamarkadakoen errepasoa da hau.\nEuskadi Gaztea, Super Bat, Bi eta Bat, Goenkale...\nJaime Otamendi eta Arantxa Iturbe, 'Goizean Behin' aurkezten. 1988an jaio zen saioa\nLehen albistegiak, "Dallas", "Dotakon", "Goizean Behin"...\n40 urte beteko dira aste honetan Eusko Legebiltzarrak Euskal Irrati Telebista sortzeko legea onartu zela. Hamarkada hauetan bidelagun izan ditugu irratiak eta telebistak eskaini dizkiguten saioak. 80ko hamarkadakoen errepasoa da hau.\nLehen albistegiak, Dallas, Dotakon, Goizean Behin...\nGuggenheim-eko ekitaldi instituzionala\nLehendakaria eta EITBko zuzendari nagusiak. Irudia: EITB Media\nGuggenheim Museoko ekitaldiak Iñigo Urkullu lehendakariaren eta Andoni Aldekoa EITBko zuzendari nagusiaren parte hartzea izan du, euskal kultura, gizartea, politika eta ekonomiaren alorreko 300 gonbidatu ingururekin.\nAurpegi ezagun asko bildu dira EITBren 40. urteurrena ospatzeko ekitaldian\nAurpegi ezagunak EITBren 40. urteurrena ospatzeko ekitaldian\nEuskadiko Orkestrak 40. urteurrenaren harira sortu duen fanfarria estreinatu du, Xabier Otaoleak egindakoa\nMusika pieza honek lau hamarkada hauetan telebista eta irratian entzun ditugun doinu ezagunak hartu ditu oinarri, guztion oroitzapenean gorde diren saio eta telesail kuttunen sintoniak.\nPublikatuta: 2022/05/18 20:16 (UTC+2) Azken eguneratzea: 2022/05/18 20:16 (UTC+2)\nPublikatuta: 2022/05/18 11:06 (UTC+2) Azken eguneratzea: 2022/05/18 11:06 (UTC+2)\nEITBren 40.urteurrena ospatze aldera, Jon Garatek artxiboko irudiak erakutsi dizkigu. Asko dira 40 urteetan EITBn ikusi ditugunak, bideoak antolatu ditugu hortaz. Gaurkoan, EITBko lehiaketak!\nPublikatuta: 2022/05/17 11:30 (UTC+2) Azken eguneratzea: 2022/05/18 11:30 (UTC+2)\nPublikatuta: 2022/05/17 10:19 (UTC+2) Azken eguneratzea: 2022/05/18 10:19 (UTC+2)\nPublikatuta: 2022/05/16 16:28 (UTC+2) Azken eguneratzea: 2022/05/17 16:28 (UTC+2)\nPublikatuta: 2022/05/13 10:48 (UTC+2) Azken eguneratzea: 2022/05/17 10:48 (UTC+2)\nMikel Pagadik eta Zuhaitz Gurrutxagak EITBren telesail eta une historikoak gogora ekarri dizkigute\nPublikatuta: 2022/05/16 21:56 (UTC+2) Azken eguneratzea: 2022/05/16 21:56 (UTC+2)\nBakarrizketa dibertigarri honekin, bi umoristek EITBren 40 urteko ibilbidea laburbildu digute.\nEITBren 40. urteurrenaren kupoiaren aurkezpena, "Teleberri"ko platoan. Argazkia: EITB Media\nHilaren 20an beteko dira 40 urte Eusko Legebiltzarrak EITBren sorrera legea onartu zuenetik. Hori ospatzeko, maiatzaren 19an zozkatuko den ONCEren kupoiak urteurrena islatuko du.\nEITBren 40. urteurrena\nEITBren 40. urteurrenari eskainitako ONCEren kupoia aurkeztu dute\nArrautza prehistoriko baten aurkikuntzak eman dio hasiera ETBren irudi berriaren kanpainari\nEuskal Telebistak irudi berria estreinatuko du bere 40. urteurrenean. Mikel Urmeneta artistak egindako diseinu ausartak euskal kultura eta tradizioa hartzen du ardatz.\nTamaina handiko arrautza bat topatu dute Debako kobazulo batean\nIrudi berria estreinatuko du Euskal Telebistak\nHorrela grabatu zen Deban historiaurreko arrautza bat aurkitu izanari buruzko EITBko inozentada


Eskola eta herria — dantzan.eus\nHemen zaude: Hasiera › Hemeroteka › Eskola eta herria\nrla bat gara itsasoan, aniztasuna eta tendentzia globalak nagusi diren XXI. mendeko jendarte urbanoan. Azken datuen arabera 100 hizkuntzatik gora mintzatzen dira Euskal Herrian, bere erreferentzia kultural, balore eta sonoritateekin. Honi gaineratuz bateko zein besteko tribuak, elkarren ondoan elkarren berri izan gabeko mikro\nmundutan bizi gara. Guztion gainetik berriz kultura komertzial ofiziala da nagusi Bizkaiko Ezker Ibarrean.\nBadira zazpi urte jatorrizko inauteria berreskuratu genuela gure herrian. Etxez etxeko eske zaharra industriguneko auzotara bilakatu genuen, musika, dantza eta kantuz alaiturik, Carrascoliendas izena du Trapagaranen.\nOso egun maitatua da parte-hartzaileentzat. Agian, bizi garen sistemak dituen gabezia komunitarioei erantzuten dielako sorrarazten ditu hainbat emozio gure baitan. Pertsonek berezkoa dugu era espontaneoan elkartu, kalean kantatu, besarkatu, ukitu eta nahas-mahas dantzatzeko beharra. Gaurko ordena sozialaren itxitasunean, horretarako bide ematen digu Carrascoliendasek eta hor du bere garrantzia.\nEkimenak badu arrakasta herrian baina herriko inauteri bihurtzeko zailtasunak ditu. Urtero 200 auzotarretatik gora elkartzen gara. Seguru nago ordea probatuz gero beste hainbestek gustuko luketela eguna. Tamalez ez gara gehiago zabaltzeko gai. Zeintzuk dira honen arrazoiak?\nDesegituratua da gure eskualdeko gizartea. Arazo ekonomikoak, familiarrak, bazterkeria edo drogen ondorioak bestetan baino hedatuago dira Meatzaldean. Horrela superbibentzian gehiago, norbera isolatuago, zaila da herrian proiektu komunak zabaltzea. Gainera ekimen herrikoiekiko eskualdeko komunikabideen isiltasunak eta instituzioen babes faltak areagotu egiten dute ezintasuna.\nHorregatik derrigor epe luzera doa gure begirada, pentsatuz modu ludikoz eskoletan garatu litezkeen hezkuntza proiektuen bidez egin daitekela aurrera. Dantza eta musikaren bidez herria eta eskola lotuz, herriarekiko maitasuna sortuz, zahar eta gazteen arteko harremanak eginez eta gurean hain azaleko diren baloreak landuz. Euskal Herriko metropolian biziko bagara auzoko tribuekin elkarlanean aritu behar dugun kontziente, etorkizuna gazteekin erein behar dugun jabedun, bihar hemen ere herri izan gaitezen.


Igon Lertxundi: "Asanbladari eta klubei dagokie erabakiak hartzea, ez batzordeari" - Urola Kostako Hitza : Urola Kostako Hitza\nIgon Lertxundi: "Asanbladari eta klubei dagokie erabakiak hartzea, ez batzordeari"\nOrioko Arraun Elkarteko presidentea zen Igon Lertxundi (Orio, 1976) oriotarrek 2007an Kontxako Bandera irabazi zutenean. Kontxa oriotarrentzat «berezia» dela uste du, baina arraun munduan liga gero eta garrantzi gehiago hartzen ari dela iruditzen zaio Lertxundiri. TKE ligako batzordekide da urtarriletik, eta elkarteko diruzain ardurak betetzen ditu, gai ezberdinen inguruan hausnartu eta TKEko asanbladari proposamenak egiteaz gain.\nOrioko Arraun Elkarteko presidentea izan zinen, eta elkartetik sortu da TKE ligako batzordekide izateko proposamena.\nTKEko zuzendaritza taldea klub ezberdinetako partaideekin osatzen da. Aurten, Orioko zuzendaritza talde horretan sartzeko eskatu ziguten, aspaldi ez zelako egon.\nOrio Arraunketa Elkartetik deitu zidaten laguntza eskatuz. Haiek lan asko zuten, eta ongi dakit hori, hor egon naizelako. Orioren izenean zuzendaritza taldean sartzeko mesedea eskatu zidaten. Baietz esan nien.\nOrioko Arraun Elkarteko presidentea izan zinen urte askoan.\n2006 eta 2009 urteen artean izan nintzen OAEko presidente. 2007an Kontxako Bandera irabazi genuen, eta hamar urte geroago, iaz, berriz ekarri genuen Kontxako Bandera Oriora.\nNola gogoratzen duzu 2007an Oriok Kontxa irabazi zuen unea?\nOso urte ona izan zen, bai ligan eta baita Kontxan ere. Bandera asko ekarri genituen. Kontxako Bandera hura irabazteak, ordea, ilusio handia egin zigun oriotar guztioi. Gainera, irabazteko faboritoak ez ginela esango nuke. Urdaibairen trainerua ere hor zebilen, eta urte osoa haiekin borrokan pasatu genuen. Azkenean, Kontxako bi igandeetan irabaztea lortu genuen, eta Orioko herriak harrera ederra egin zigun. Izugarria izan zen. 2017an bezala, urte hartan bandera irabazteko gose handia zegoen. Urte askoren ondoren, 2000n ekarri zen, eta 2001ean Castrorekin lehian ibili ginen eta ez genuen lortu. Irabazi gabe hainbeste denbora pasatu ondoren, polita izan zen.\nZein funtzio izango dituzu TKEn?\nDiruzain bezala sartu naiz TKEko zuzendaritza taldean, urteko lehenengo batzarrean. Presidenteaz gain, beste hiru batzordekide egongo gara. Zeregin asko ditugu: gai ezberdinak lantzea, arraunaren inguruan hausnartzea eta TKEko asanbladari proposamenak egitea, besteak beste. Bi aste daramatzat oraindik, eta OAEko presidente nintzenean asanblada horietan parte hartzen nuela oroitzen dut. Garbi neukan erabaki guztiak hartzeko boterea klubek izan behar zutela.\nTKEren asanblada hamabi klubez osatuta dago, eta hamabi klub horiek erabakitzen dute zein gauza eta nola egin. Azken finean, asanbladari eta klubei dagokie erabakiak hartzea, eta ez batzordeari.\nAzken urteetan zertan aldatu da arrauna arraunlarientzat?\nEkonomikoki ez dira gauzak aldatu, eta negatiboa iruditzen zait hori. Profesionalak bezala egiten dute lan arraunlariek, eta ez dute dirurik ikusten. Zentzu horretan, arrauna ez da beste kirol batzuk bezalakoa. Azken urteetan ez du egoera ekonomiko horrek hobera egin, eta kasu askotan, okerrera egin duela ere esan genezake.\nGarai batean, Castrok, Astillerok eta horrelako klubek indar handia zuten, diru asko zutelako. Oso ondo mantendu ziren urte haietan. Aurten, dirurik ez dutela eta, ez da Kantabriako trainerurik izango ligan. Ezberdintasun handia da hori. Ez dute dirurik gabe mantentzen jakin, eta horrek harrobirik ez zutela esan nahi du. Pena da horrelako klubak maila galtzen ari direla eta TKEn parte hartuko ez dutela ikustea. Arreta deitzen didan gauzetako bat da.\nHala ere, emakumezkoen arraunean aurrerapausoak eman direla esango nuke. TKEn 2009. urtean izan zen lehenengo emakumezkoen liga, eta selekzioarekin egin behar izan zuten, oso klub gutxik zituztelako emakumezkoen arraun taldeak; Gipuzkoan gutxi batzuk bazeuden arren. Orain, bederatzi urte geroago, hogei klub baino gehiago daude emakumezkoetan, eta kluben bidez egiten da liga. Horrez gain, gero eta emakume gehiago animatzen ari da arraunean egitera.\nTKEtik emakumezkoen estropada gehiago antolatzeko asmoa al duzue?\nOraindik ez dut gaia asko lantzeko aukerarik izan, baina duela bi aste asanblada bat izan genuen. Gai hori atera zen mahai gainera, eta horren inguruan eztabaidatu genuen. Klub guztiak emakumezkoen traineruei eta arraunari protagonismo eta ikusgarritasun gehiago emateko formula ezberdinak bilatzen ari dira.\nEzberdinak dira Kontxako Bandera eta TKE liga. Azken urteetan liga garrantzia handiagoa hartzen ari dela esango al zenuke?\nBai, zalantzarik gabe. Hamabost urte egingo ditu laster ligak, eta denboraren poderioz, sendotzen ari da. Hasieran zalantza askorekin jaio zen, eta ziur aski batzuk ez zuten pentsatuko gaur egun horrelako indarra izan zezakeenik. Gero eta garrantzizkoagoa da liga edo ligako estropadak irabaztea. Bestelakoa da Kontxa: estropada berezi bat da. Traineru oso ona izan behar duzu, eta zortea izan behar duzu… bere xarma du. Eta, oriotarrentzat, are gehiago. Beti izan dugu jomugan, oriotarrentzat irabazi beharreko estropada bat delako Kontxa. Hori beti horrela izango dela uste dut, beti egingo digu ilusio gehiago. Kontxako Bandera gehien dituen taldea da Orio.\nHala ere, ligak hartu duen garrantziarekin, eta orain arte Oriok liga irabazi ez duela ikusita, badakit liga irabazteak ere ilusioa egingo zigula. Hori heldu beharreko gauza bat da.\nZein erronka ditu TKEk datozen urteetarako?\nTKEz gain KAE ligak ere badaude, eta guztiak eskutik emanda elkarrekin joatea erronka handia da. Hitzarmenak baditugu ligen artean, baina bakoitzaren interesak berak ez direla ikusten dugu. Elkarrekin lan egingo bagenu, arrauna aterako litzateke irabazten. Liga guztiak kohesionatzeko egin behar dugu lan.\nDiru sarrerak mantentzea eta, ahal izanez gero, hobetzea ere bada beste erronka bat. Babesleei esker lortu duguna mantendu behar dugu, babeslerik gabe ez litzatekeelako posible izango estropadak antolatzen diren bezala antolatzea. Gainera, kluba TKE ligan baldin badago, errazagoa egingo zaio babesleak aurkitzea. Ez da erraza izaten, eta arrauna kirol minoritario bat dela kontuan hartu beharra dago.\nBestetik, lehen esan bezala, emakumezkoen arraunari protagonismo eta ikusgarritasun gehiago ematea erronka garrantzitsua da etorkizunerako.


Espainiako erregetzarekin eta armadarekin lotura estua du Loiolako hipikaren historiak - Irutxuloko Hitza : Irutxuloko Hitza\nEspainiako erregetzarekin eta armadarekin lotura estua du Loiolako hipikaren historiak\nPeñafloridako kondeak Espainiako armadari saldutako lurretan eraiki zen hipika, eta, horretarako, eremuan zeuden hainbat baserri hustu eta maizterrak kanporatu ziren.\nLoiolako hipikaren belar pista, zaldi erakustaldiak ikusteko harmaila eta jatetxea duen eraikina. (Argazkia: Inaxio Esnaola)\nMilitarrak ez dira Loiolatik mugituko. Kuartela utzi, Urumea ibaiaren albo batetik bestera pasa, eta hipikara mugituko dira. Lekualdaketa, beraz, metro gutxi batzuetakoa izango da. Hori da, behintzat, Espainiako Defentsa Ministerioaren asmoa. Hipikako lurrak Defentsa Ministerioarenak dira, eta une honetan kuarteletan dauden 500 bat militarrentzako eraikin berria han eraikitzeko asmoa dute. Horretarako, Donostiako Udalak Loiolako kuartelen lursailak erosteko ordainduko duen dirua erabiliko dute. Prezioa datorren urtean osatuko duten batzorde batean erabakiko dute.\nLoiolako hipikaren jatorriak eta historia laburrak izen propio ugari ditu. Alfontso XIII.a erregea da aurrenekoa. Haren ardurapean sortu zen Donostiako Hipika Errege Elkartea 1916an, hirian zaldiketa sustatzeko kirol eta gizarte klub gisara. Hasiera batean, elkartearen instalazioak Ondarretako hondartzan eta Lasarte-Oriako hipodromoan zituzten. Gerraostean, 1944ko abuztuaren 4an, Loiolako lurretan ezarri zuten kluba, Pedro Pimentel jeneral frankistaren esku-hartzeari esker –Loiolako hipikaren sortzailetzat du elkarteak–.\nLoiolatik Martutenerako bide zaharrean, Zorroagara igotzeko bidegurutzean, eraiki zituzten instalazioak. Lur horiek Joaquin Mendizabal Peñafloridako kondearenak ziren, –Aranzadi Zientzia Elkartearen sortzaileetako bat izan zen–, eta militarrei saldu zizkien. Informazio hori Asier Agirresarobek eta Josu Tellabidek jaso zuten Urumeako arroaren kultura-paisaia azterlanean. «Militarrek 1940ko hamarkadan eskuratu zituzten hipika eraikitzeko lurrak. Horretarako, Mendizabal familiak bere jabetzako finka batzuk saldu zizkien; Kaperoenea, Bideondo eta Elkano. Olazabaldegi baserriari geratzen zitzaizkion lursail apurren jabe ere egin ziren». Donostiako Errege Hipika Elkartearen webgunean Kapuene Berri baserria ere aipatzen da, nahiz eta ez dagoen eraikin horren inguruko beste erreferentziarik.\nAgirresarobe eta Tellabideren ikerketaren arabera, 1940ko hamarkadan eraiki zuten Loiolan hipika. «Zalditegi, zaldi-heztegi eta zelaiez gain, elkarteko egoitza nagusi gisa, eta aldi berean jatetxe, pabiloi dotorea eraiki zuten». Jose Maria Iturriaga arkitektoak diseinatu zuen. Aipaturiko guneekin batera, jatetxea, 40×80 metroko pista nagusia, hiru tenis pista, igerileku bat eta beste eraiki ziren eremuan.\nLoiolako hipika, 1945ean. (Argazkia: Vicenete Martin / Kutxateka)\nKaperoenea baserriak aipamen berezia merezi du. Loiolatik Martutenerako bide zaharraren ezkerrean, muino txiki baten gainean zegoen. Handia eta ederra zela zioten ezagutu zutenek. Etxeberria familia bizi zen han, eta Peñafloridako kondeak militarrei lursail osoa saltzerakoan, maizterrak alde egitera behartu zituen. Desjabetzeko modua bidegabea izan zela irakur daiteke Felix Elejaldek idatzitako Behin batean Loiolan liburuan. Carmelo Ibarburu loiolatarraren testigantzaren arabera, lursailak saldu eta «gauetik goizera» kanporatu zituzten.\nEtxeberriatarrak etxe baten sotoan bizi behar izan zuten etxebizitza berria eraikitzen zuten bitartean. Kapueneren ordezko etxea 1945 inguruan eraiki zuten, Donostia Ospitalera doan Begiristain Doktorea pasealekuaren 88. zenbakian. Han jarri zuten Bar Echeverria jatetxea. Duela hiru bat urte itxi zuten, baina eraikina oraindik hor dago, Tolosa jatetxearen alboan.\nHipikako instalazioak handitzeko, 1960ko hamarkadan eraitsi zuten Kaperoenea baserria. Gauza bera gertatu zen Luis Mercaderrek eraikitako Bideondo etxearekin. Loiolatik Martutenera joateko bide zaharraren ertzean zegoen. Etxe hau ere militarrek eskuratu zuten, eta hasieran bizitza batekoa izan bazen ere, bi maizter familia sartu zituzten. Hipikako instalazioak zabaltzeko bota zuten.\nKaperoenea baserria ageri den ortofotoa.\nLoiolako hipikak izaera elitista izan zuen 2008an desmilitarizatu zen arte. Zaldiketa eskola izan da betidanik, eta Doroteo Almendrosek zaldian ibiltzeko ikastaroak eman zizkien elite mailako hainbat pertsona ezagunei. Esaterako, frankismo garaian ikasle izan zuen Juan Carlos Borboikoa, Espainiako errege emeritua. Gerora, hainbat zaldi jauzi lehiaketatan parte hartu zuen. Hipikan zaldian ibilitakoak dira ere Cayetana Fitz-James Stuart Albako dukesa, eta haren seme Cayetano Martinez de Irujo. Udako oporretan Arbaizeneako jauregira etortzen zirenean, Loiolako hipikara joaten ziren.\nHezkuntza jarduerez gain, 1980ko hamarkadara bitarte nazioarteko zein estatu mailako zaldien lehiaketak egin zituzten han. Afrikako zaldien gaixotasunaren ondorioz, 1988an nazioarteko lehiaketa eten zen. Klubeko zein mundu mailako zaldun onenek parte hartzen zuten. Horien artetik nabarmentzekoak dira Francisco Goyoaga, Adolfo Marino, Luis Pradera, Guillermina Mugica eta Eduardo Arbide, besteak beste.\nJuan Carlos Borboikoa gaztetan, hipikan. (Argazkia: Paco Mari / Kutxateka)\nEspainiako Defentsa Ministerioaren jabetzakoa bada ere, Loiolako hipikaren 7,5 hektareako lursaila elkarte zibil batek kudeatzen du. Hain zuzen ere, duela hamarkada adjudikatu zioten lehiaketa bidez Hipikalia klubari. Kontzesioa datorren urtean bukatuko da, eta Defentsa Ministerioaren asmoen berri izan ondoren kluba kezkatuta dago. Gainera, zurrumurrua iritsi zitzaien ministerioak lurrak saldu nahi zituela. Azkenik, ordea, Loiolako kuartelak hipikara lekualdatuko dituztela iragarri dute. Horrek domino efektu bat eragingo du, klubak beste leku bat behar duelako egungo jarduerak mantentzeko.\nDonostiako Udalarekin harremanetan jarri dira ordezko lursail bat topatzeko. Eremua militarrekin konpartitzea ezinezkotzat jotzen dute, eta egungo instalazioak beste bi lekutan jartzeko aukera aztertzen ari dira: Añorgako Lore Toki zalditegia eta Lasarte-Oriako hipodromoa. Dena dela, bi eremu horietan lekua egitea zaila izango dela uste du Hipikalia klubak.\nPandemiaren eraginez, hipikaren egunerokoa asko apaldu da. La Hipica taberna eta jatetxea pasa den larunbatean ireki zuten. Eskolari dagokionez, zaldi heziera klasikoa eta zaldi jauzia irakasten jarraitzen du klubak. 8 urtetik gorako 40 ikasle inguru eta 60 bat zaldi dituzte, eta osasun neurriak errespetatuz klaseekin jarraitzen dute. Bestalde, 300 bazkide inguru ditu klubak, gaur egun. Zaldiketa erakustearekin batera, urtean zehar hainbat zaldi lehiaketa egiten dira. Aipagarrienak dira uztaileko Donostiako Nazioarteko Jauzi Lehiaketa eta abuztuko Aste Nagusiko Jauzi Lehiaketa.